Νομός Λακωνίας

O νοτιότερος νομός της Πελοποννήσου και της ηπειρωτικής Ελλάδας και η νοτιότερη ηπειρωτική εσχατιά της Ευρώπης. Βρέχεται από το Αιγαίο Πέλαγος (Μυρτώο Πέλαγος), το Μεσσηνιακό κόλπο και το Λακωνικό κόλπο. Έχει δύο κύριες οροσειρές, του Ταϋγέτου που είναι και η υψηλότερη κορυφή της Πελοποννήσου (2.407 μέτρα) και του Πάρνωνα (1.961 μέτρα). Ανάμεσα τους βρίσκεται η κοιλάδα του ποταμού Ευρώτα, και η πρωτεύουσα του νομού, Σπάρτη. Συνορεύει στα βόρεια με το νομό Αρκαδίας, και στα δυτικά με το νομό Μεσσηνίας. Στον νομό Λακωνίας ανήκει και το μοναδικό κατοικημένο νησί της Πελοποννήσου, η Ελαφόνησος. Ο Νομός Λακωνίας προήλθε από τη συγχώνευση των δύο αρχικά νομών της Λακεδαίμονας και της Λακωνικής που η δεύτερη περιελάμβανε όλη την άλλοτε Μάνη.

Γενικά στοιχεία
Ο νομός έχει έκταση 3.636 τ. χλμ. και πληθυσμό 99.637 κάτοικους κατά την απογραφή του 2001 (118.660 το 1961). Πρωτεύουσα είναι η Σπάρτη (15.828 κάτοικοι). Άλλες σημαντικές πόλεις είναι: το Γύθειο, οι Μολάοι,o Βλαχιώτης, η Σκάλα, η Αρεόπολη, το Οίτυλο, ο Μυστράς, ο Πύργος Διρού, ο Γερολιμένας, η Βάθεια, η Μονεμβασιά και η Νεάπολη (Βοιών) στα Βάτικα, τα Βρέσθενα.

Για πλήρη κατάλογο των πόλεων και οικισμών του νομού, δείτε επίσης Διοικητική διαίρεση νομού Λακωνίας

Διοικητική διαίρεση
20 δήμοι και οι κοινότητες Καρυών & Ελαφονήσου με αλφαβητική σειρά:
 * 1) Δήμος Σπάρτης
 * 2) Δήμος Ανατολικής Μάνης
 * 3) Δήμος Ασωπού
 * 4) Δήμος Βοιών
 * 5) Δήμος Γερονθρών
 * 6) Δήμος Γυθείου
 * 7) Δήμος Έλους
 * 8) Δήμος Ζάρακα
 * 9) Δήμος Θεραπνών
 * 10) Δήμος Κροκέων
 * 11) Δήμος Μολάων
 * 12) Δήμος Μονεμβασίας
 * 13) Δήμος Μυστρά
 * 14) Δήμος Νιάτων
 * 15) Δήμος Οινούντος
 * 16) Δήμος Οιτύλου
 * 17) Δήμος Πελλάνας
 * 18) Δήμος Σκάλας
 * 19) Δήμος Σμύνους
 * 20) Δήμος Φαρίδος
 * 21) Κοινότητα Ελαφονήσου
 * 22) Κοινότητα Καρυών

Μορφολογία

 * Βουνά: Ταΰγετος, Πάρνωνας
 * Ποταμοί: Ευρώτας, Βασιλοπόταμος
 * Σπήλαια: Δυρού, Καστανιάς, Αλεπότρυπας
 * Ακρωτήρια: Ταίναρο και Μαλέας
 * Nησιά: Ελαφόνησος, Κρανάη.

Οικονομία
Στο νομό αυτο, οι περισσότεροι κάτοικοι ασχολούνται με την αγροτική καλλιέργεια και την παραγωγή αγροτικών προϊόντων, με πιο συνηθισμένα το πορτοκάλι, την ελιά και το λάδι, είτε ως κύρια πηγή εισόδηματος είτε ως δευτερεύουσα. Αρκετοί κάτοικοι ασχολούνται με την κτηνοτροφία. Ακόμη, αρκετά ανεπτυγμένος είναι ο κλάδος του καλοκαιρινού τουρισμού, κυρίως προς Μυστρά, Σπήλαια Διρού, Βάθεια και στις παράκτιες περιοχές, με πιο γνωστούς προορισμούς τουριστών την Μονεμβάσια, το Γύθειο, την Ελαφόνησο και την Ακρωταινάρια περιοχή.

Εκκλησία
Στον Νομό Λακωνίας εδρεύουν δύο Μητροπόλεις: Η Ι.Μ. "Μονεμβασίας και Σπάρτης" και η Ι.Μ. "Γυθείου και Οιτύλου" με έδρες τη Σπάρτη και το Γύθειο αντίστοιχα.

Εξωτερικοί Σύνδεσμοι

 * Ιστοσελίδα της Νομαρχιακής Αυτοδιοίκησης Λακωνίας.
 * Τουριστικός Οδηγός Λακωνίας

* Λακωνίας

لاكونيا Лаконія Лакония (ном) Lacònia Lakonien Laconia Lakonio Laconia Lakonia Laconie לאקוניה Prefektura Lakonija Lakonía Laconia ラコニア県 라코니아 Laconia Laconië Lakonía Lakonia Lakonia Lacônia Laconia Лакония Prefektura Lakonija Laconia Префектура Лаконија Lakonien Lakonia (il) Лаконія Lakonia 拉科尼亚